DITSETLANA TSE SUPA TSA NTSU, LE GORE RE KA ITHUTA ENG MO GO YONE
NONYANE E NTSU RA BO RA SE DIRISA JANG MO MATSHELONG A RONA.
PREPARED BY: DR GLORIA MASEKO; RB1
Modimo o tlhodile,
diphologolo dinonyane le sengwe le sengwe gore re ithute mo go tsone.
Ø Modimo o ne o tlhaloganya
e bile o itse gore o re file tlhaloganyo le botlhale gore re ka ithuta dilo tse
dintle mo nonyaneng ee tshwanang le
ntsu.
Ø Mme fa ditsetlana tse a ne di tsentse mo go rona batho, ntsu, le
diphologolo tse dingwe dine di ka seke diithute
sepe mo go rona.
Ø ka gore ke rona batho re filweng taolo mo diphologolong ,
dinonyane digagabi, le tsotlhe tse di nang le botshelo. (Genesis 1v26)
Ø Tsone ga di a fiwa taolo mo rona re le batho.
Ø Ke motlotlo e bile ke itumelelela go go rolelela ditsetlana tse
supa tsa ntsu le gore re ka di dirisa jang mo matshelong a rona re le batho.
Ø Nna fa fatshe, iketle
jaaka o ipaakanyetsa go nna
jaaka ntsu Motswana wetsho.
TSETLANA YA NTLHA: NTSU E
FOFA E LE NOSI KO MANKALENKALENG KO GO DIMO DIMO.
Ø Ntsu e fofa e le nosi ko mankalenkaleng ko go dimo dimo go gaisa
dinonyane tsotlhe ga e fofe le dinoyane tse dingwe tse di nnyenyane.
Ø Ga gona nonyane ee ka fofang kwa godimo dimo kwa mankalenkaleng
jaaka ntsu
MO GO RAYANG ENG MO MATSHELONG A RONA
Ø Dikologiwa o bo o inaakanye le batho ba ba nang le maitlamo le
maikemisetso aa tshwanang le a gago. Ntsu e fofa le dintsu tse dingwe ka gore
di fofela godimo tsotlhe.
Ø Batho ba ba akanyang e bile ba bona dilo go tshwana ba utlwana e
bile ntshana seinong.
Ø Dinonyane tsa diphofa tse di tshwanang di fofa mmogo
Ø Motswana wetsho gate ga go botlhokwa gore o mpolelele gore o
mang mpontsha ditsala tsa gago ke tla go bolelela gore o mang e bile o ya kae?
Ø Inaakanye le batho ba ba akanyang dilo tse di tona mo botshelong,
tse dintle, e bile bana le ponelopele.
Ø Se innakanye le batho ba ba reng ba tsamaisa nako mo botshelong,
nako ya itsamaisa , inaakanye le batho ba ba reng ba tsamaisa botshelo mo
nakong.
TSETLANA YA BOBEDI; NTSU
E NA PONO EE BOGALE GO GAISA
Ø Ntsu e na le bokgoni jwa go bona selo se le bokgakala ja
dikhilomethara dile botlhano go tswa fa e leng teng
Ø Fa ntsu e bona sengwe se e batlang go se phamomola, e lebelela
fela mo go se e batlang go se phamola eseng
sepe gape sese ka e kgoreletsang.
Ø Fa e batla go phamola
dikokwana ga e na sepe le mmaatso fa a lelela ko godimo a tllharalatsa diphuka,
Ø Gape ga e na sepe le mong wa dikoko a tla a goeletsa ka lentswe
le le ko godimo are ntsu ke eo thusang
Ø Ntsu e lebelela fela gore e batla go phamola kokwana e bo e sia
ka yone, mo gongwe mo gontsi ga e na nako le gone. Le tla sala foo le kua yone
e tsamaile e bone se e se batlang.
MO GO RAYANG ENG MO
MATSHELONG A RONA
Ø Ithute go dira selo se le sengwe fela ka nako e le nngwe fela
Ø Se dire dilo tse dintsi ka nako e le nngwe fela,
Ø O Ka seke o nyale, o age
ntlo, wabo wa batla go tsenya bana dikole tsa
manobonobo, wa reka koloi, wa jela nala ko mafatsheng nako e le nngwe fela, ore fela o batla go
tshwana le bana ba malapa a mangwe
Ø Itse se o se batlang mo botshelong ntsu ga e lebelele bana ba
malapa a mangwe e itse se e se batlang mo botshelong, ke sone se e senang sepe
fa mmadikokwana a tlharalatsa diphuka kana mong wa dikoko a kua ,yone e leba dikokwana
fela.
Ø Nna le maitlamo le maikemesetso e bile o tsepame mo go one,
tlhokomologa dikgoreletsi tse di ka fa thoko, ke se ntsu e se dirang.
Ø Se letle gore mmaba a go tsietse o bo akanya gore ga go kake ga
tsamaya sentle
Ø Dira gore onne o akanya gore ee dilo ditla go tsamaela sentle,
ntsu ga e nke a akanya gore e tla palelwa ke go tsaya kokwana e dumela gore ya
go tswa foo e tshotse kokwana go sa kgathalesege gore dikgoreletsi di ka tswa
di le ka nang kang.
Ø Fa batho bare bontlenyane bo seng nosi bona le dibelebejane, ba
bo bare Disela mmapa ga di ratane wena o farologane le bone o bue ore masi ke tswa thobeng ke le phepha selabe
se tla le mo tsaya kgamelo, o bo ore moroto wa o esi ga o ele.
Ø Fa batho ba tshaba mmitlwa oo mo motorogong wena wena leba
monate wa leungo le la motorogo o tlhokomologe mmitlwa
TSETLANA YA BORARO: NTSU
GA E JE DILO TSE DI SULENG
Ø Ntsu ga e je dilo tse di suleng jaaka nong, e batla go ipolaela
e bo e ja selo se santse se le phepha
MO GO RAYANG ENG MO
MATSHELONG A RONA
Ø Se batle go fitlhela dilo di setse di dirilwe o bo o tsena fela ka
go ja, itirele, ntsu ya ipolaela ga e bee mo diphologolong tse dingwe gore di
bolae ebo e ja
Ø A o motho yo o nnang are “nna fa ke ka bona monna kana mosadi wa mohumi ke bo ke
ja fela ke namile ke tla bo ke bolaile”
Ø Nnya Motswana wetsho
mongwe le mongwe o ja mofufutso wa phatla ya gagwe
Ø Gape re ka Ithuta gore go botlhokwa gore o bontsha matlho a gago eng gape o utlusa
ditsebe tsa gago eng,
Ø Dilo tse di suleng e ka nna ditshebo, ga o itse gore motho yo o
buang ka ene o gaufi thata le modimo jang, fa dilo di sa go tsamaele sentle wa
re badimo ba go soketse dirope,
Ø Nnya motho wetsho loleme le go diretse mathata, badimo gaba itse
le fa e le sepe. Moopedi mongwe o kile a opela are loleme kgetlepepe, loleme lo
lo nkitsa go nyalwa, hei o ne a le bone loleme le, le ka kgebetlelela batho go
gaisa thipa e bogale e kgaolela nama
Ø Ikgaphe mo ditsheleng ga di age di a thuba ela tlhoko gore go
tswa eng mo dipuonameng tsa gago e bile go tsena eng mo ditsebeng tsa gago
Ø Go sa kgathalesege gore a
se o se buang ka matshelo a batho ke boammaruri kana jang, Motswana are
phokokgolo ga etswe ka ngwana wa motho
Ø A wena ke wena o tla nnang o itse sengwe le sengwe ka matshelo a
batho le tse di diragalang mo malapeng a bone, o leba leng botshelo jwa gago, gareeitse! Di tla sala le wena mongwe le
mongwe a bua gore o utlule ka wena, go lebega fa e le wena tshoso e rweleng.
Nna ke boifa ke ngwana yo monnyenyane.
Ø Le dilo tse di maswe tse
odi lebelelang mo setshwatshong sa motshikinyego, lebelela gore di ama botshelo
ja gago jang a di a go aga kana di a bo thubakaka.
Ø Fa di bo thubakaka ga di na mosola, tsaya kgato go ise go nne
tlhakatlhakano ya moroko le mase.
Ø Itse se, ditlhaloganyo
tse di tona - batho ba teng ba bua ka
dintlha tse di botlhokwa nako le nako tse di ba agang
Ø Ditlhaloganyo tse di fa gare – batho bateng ba bua ka ditiragalo ( manyalo, le dintsho)
Ø Ditlhaloganyo tse di potlana- Batho ba teng di bua ka batho nako
le nako ( ke bone bo phokgokgolo)
TSETLANA YA BONE: NTSU E
RATA MATSUBUTSUBU LE PULA YA MATLAKADIBE
Ø Mo nakong ya matsubutsubu le pula ya matlakadibe dinonyane
tsotlhe ipatlela phatlha, di siela mo ditlhareng
Ø Fa Maru a ikgobokanya a nna mantsho a supa fa pula ya matlakadibe e goroga, diphefo di
tsubutla, ntsu yone ya itumela
Ø Ntsu e dirisa matsubutsubu a diphefo go e itsholetsa e Ikisa ko mankalenkaleng ko godimo ga maru
Ø E bo e phatlalatsa diphuka e le ko mankalenkaleng e bo e ja
monate jwa boreledi jaaka phefo e e kgarametsa
MO GO RAYANG ENG MO
MATSHELONG A RONA
Ø Modimo ga a dirise ope go fitlhela a feta mo matsubutsubung le
mo dipuleng tsa matlakadibe
Ø Re ka dirisa matsubutsubu
mo matshelong a rona go itlhatlhosa goya ko logatong le lengwe la botshelo
Ø Fa matsubutsubu a gago a gaisa, thomo ya gago e gaisa tsotlhe
Ø Mme yo o nonofileng o dirisa matlapa a batho ba bo kolopang ka
one go aga motheo wa ntlo o o nonofileng wa ntlo ya gagwe
Ø Fa batho ba go mara ka dipuo tse di maswe, ba supegetse ka
ditiro gore ga ose ba reng o sone
Ø O se modimo areng o sone,
O mofenyi eseng setlhobogwa,O tlhogo e
seng mogatla, O ko godimo e seng ko tlase, O kopele eseng ko morago
Ø Itse gore monna ganke gotwe o ole wa bo a sekame.
Ø Fa batho ba go kolopa ka matlapa, ba bona go re o setlhare se se
ungwileng maungo a mantle,
Ø ba batla go folosa maungo a ka matlapa, matlapa a raya batho ba
go mara ka dipuo tse di maswe
Ø se lepalepane le bone ba
bona bokgoni bongwe jo ba sena jone ba batla go go kgoba marapo,
Ø se ba tike ka dipuo tse
di maswe le wena, ba tike ka maungo a mantle a gago e bong dipou tse dintle gore dithotse tse di mo maungong a gago di mele mo go bone,
di fetole matshelo a bone
Ø Fa botshelo bo go baya mo seemong se se thata se re, “ go reng
nna”?
Ø O re Ao! masaitsiweng a botshelo, kenna yo ke lebegang ke le
peloethata go lepapana le wena?
Ø Ke itumelela gore o bo o inkgethetse, nteke tlhe botshelo ke ikemeseditse go
lepapalepana le wena.
Ø Sephiri sa go phomelela mo botshelong ke eng? O ka ipotsa gore
ke eng batho ba bangwe ba phomelela mo
nakong tse dithatha fa ba bangwe ba palelwa botshelo boba ribetlelela fa fatshe
Ø Karabo e motlhofo, Sephiri ke gore ba ba phomelelang ba itse
gore ba leba ba bo ba tsaya mathata a bone jang
Ø Ba leba mathata a bone ka leitlho le le nchoncho le ka
boammaruri, ba itse ditsetlana tsa gore mathata ke eng? Jaanong itse se
Motswana wetsho ka mathata gore le wena
otle o nne mofenyi
1.Mongwe le mongwe o na le mathata, go eletsa botshelo jo bo
senang mathata ke dinaane tsedi sa tsheleng tse di balelwang bana ba ba
nyenyane go ba robatsa le go ba itumedisa
2.
Mathata mangwe le mangwe a beetswe nako, Mathata a na le nako ya go tsena le nako ya go tswa, mme itse
gore mathata a gago a tla feta
3.
Mathata
a go tsholetse sengwe se o ka se dirisang go phomelela fa o sena go feta ka one
Ø Mathata ga a kitla a go tlogela o ntse jaaka a go fitlhetse,
Ø O ka dirisa mathata a gago go nna mo botllhokong, kana go
phomelela
4.
Mathata mangwe le mangwe
a go fetola go nna motho yo o botoka fa
o sena go feta ka one
Ø Hela jaaka letlhare la tee ga le kitla le ntsha menatetsha
yotlhe fa le sa tsenngwa mo metsing a bidileng,
Ø Ga o kake wa nna sepe go
fitlhela o feta ka sengwe se se tshikinyang maikutlo, o feta mo molelong, o tlabo bo o nonofa, o nna motho yo o botoka,
yo o nang le maitemogelo le maikarabelo.
Ø O ka ikgethela gore mathata gago a ka go direla eng, jaaka ntsu
e ikgethetse gore matsubutsubu a tla e tsholeletsa ko godimo, mme dinonyane tse
dingwe di ikgethela gore di tla sia dibo
dia go iphitlha
Ø Le wena dira boikgethelo gore mathata a gago a tla go direla eng
se sentle se o ka ipelafatsang ka sone fa a sena go feta one
5.
TSETLANA
YA BOTLHANO: NTSU E LEKELETSA PELE, PELE E KA TSHEPHA
Ø Fa ntsu ee namagadi e kopana le ntsu e tonanyana e batla go lekeletsa pele e ka tshepha gore ae tonanyana e ikemesiditse go tshela le
yone ka na jang?
Ø E namagadi e tla bo e
tsaya kala ka molomo e bo fofela ko go dimodimo
le e tonanyana
Ø E bo e tlogela kala eo
gore e tonanyana e e kape pele e wela fa fatshe
Ø Fa e tonanyana ee kapa le yone e fofela ko godimo e e isa kala e
ko ntsu e e namagadi, e nnamagadi e bo e e tshwara kala ka molomo,
fa e bona e tonanyana e le mo maemong aa siameng go ka tswelela ka go kapa
kala, e tla bo e tlogela kala gore e
tonanyana ee kape gape pele le wela fa fatshe
Ø Go tsaya diora go ntse go tsweletse fela jalo go fitlhela ntsu
ee namagadi bona gore e le ruri ntsu ee
e tonanyana e kapa kala e ka bokgabana le maitemogelo, e bo e re ee jaanong re
ka dirisanya jaanong
Ø E bona gore ntsu e tonanyana e supile bonatla le go ikemisetsa
go dira ka bokgabana tsotlhe tsedi neng di lopiwa mo go yone
Ø Di bo di ka tsena bo botsalanonong jo bo tseneletseng dibo di
felela di dira bana
MO GO RAYANG ENG MO MATSHELONG A RONA
Ø E ka nna mo kgwebong kana mo go
tsa maratong le botsalano ,ithute go lekeletsa pele o tshepha
Ø Gona le pharologanyo fagare
ga go supa kgatlhego le go ikemesetsa seemo
Ø Fa o supa kgatlhego o dira dilo fa o bona di go berekela
Ø Fa o supa maikemesetso ga o fe maipato,se o se batlang ke maduo
fela
Ø A batho ba ba batlang go dirisanya le wena a ba supa go tshephega fa o ba lekeletsa,
Ø Fa basa supe seo, se tsenelele mo botsalanong jo bo tseneletseng
le bone
6.
TSETLANA
YA BORATARO: NTSU E RATA BO JA MMOGO
Ø Fa ntsu e sena go nna le botsalano jo bo tseneletseng e setse e batla go baya mae
Ø Ka boja mmogo jwa ntsu ee namagadi le e tonanyana di bereka
mmogo go batla lefelo le le kwa
godimodimo kgakala le diji go baa mae
Ø Di bereka mmogo go dira sentlhaga, di tsaya mmitlwa dibo di ala,
go sireletsa mo dijing gore di tlhabiwe fa di batla go ja di ntsu tse di
nnyenyane
Ø dibo di tsaya dikala go
aletsa dibo di beeletsa ka mmitlwa gape gape,
dibo di baa bojang go aletsa Kko go dimo dibo di feleletsa ka go baya diphofa
tse e tonanyana e di tomolang mo mmeleng wa yone gore go nne botopetope le
bokhukhu, le bothitho.
Ø Hei bona tlhe gore ntsu e rata bana yone le
mosadi wa yone, ga ke dumele fa e tshwanetse go go gaisa motho wetsho
Ø Ntsu e namagadi e tlaa bo e baya mae e bo ea sireletsa.
Ø Fa e tonanyana, tiro ya yone e le go aga setlhaga le go tsoma
Ø Fa di setse di ruta bana ba tsone go fofa , maatsone o ntsha
bokhukhu ba sentlhaga le matobetobe, go bo go sala mmitlwa e tlharaletse
Ø Ntsu e namagadi e tla bo e tikela di dintsu tse di nnye ko ntle
ga sentlhaga
Ø Ka poifo di tla bo di re di siela mo setlhageng dibo di tlhabiwa
ke mmitlwa ee setseng e tlharaletse
Ø Di bo di tshologa madi di
shoshobala di gamaregile di ipotsa gore fa e le gore batsadi ba tsone ba ba di
ratang go gaisa ke eng ba le setlhogo jaana gompieno
Ø Di tla bo di tlolela ko
ntle, di itsetlela kontle ka setlhaga
Ø Matsone o tla bo di kgarameletsa kontle kwa, di tla ba di
gamarega ka letshogo di palelwa ke go phutholola diphuka,
Ø Rraatsone o tla bo a di phamola pele di wela fa fatshe a di
busetsa go bapa le sentlhaga
Ø Maatsone a bo di kgarametsa kwa gape, gore di fofe, rraatsone a fofe fa tlase ga tsone gore a di kape
di ise di wele fa fatshe , mo go diragala go fitlhela dintsu tse dinyenyane di kgona go phuthulola diphuka
tsa tsone, dibo di fofa di ja monate
Ø Heela bona jaaka dintsu
tse dinnye di itumelela maitemogelo a mantsha a go fofa.
Ø di fofela ruri jaanong di
sa tlhole di batla go kapiwa le go busediwa go bapa le sentlhaga, ijaa!! ga di
sa tlhole di kgaramediwa jaanong
MO GO RAYANG ENG MO MATSHELONG A RONA
Ø Go
Baakanyetsa sentlhaga – go re
ruta go baakanyetsa diphetogo mo botshelong
Ø Go
baakanyetsa dintsunyana tse di tlang
mmogo- go re bontsha
botlhokwa ja bojammogo le go bereka mmogo le go tsaya karolo mmogo, gore fa katlego mo go tsotlhe
Ø Go
tlhabiwa ke mmitlwa ga di ntsu tse di nnyenyane- go supa gore fa re ka
nna mo matobetobeng, ra itebala, re bo re felela re sa ithute sepe mo
botshelong, re sa tswelele
Ø Mmitlwa-
e re ruta gore botshelo
bo re ruta magokaganyane le malepa a one gore re gole re bo re fetela ko legatong
le lengwe la botshelo
Ø Batho ba ba re ratang ba
eletsa gore bona re le golo gongwe mo botshelong gaba kitla ba tlhoka go re
gakolola, batla re kgalemela ba re kgarameletsa kontle jaaka ntsu ene e dira ka
dintsu tse dinnye, fa re gana go phuthulola diphuka gore re fofele kgakgala.
Ø Re bo re akanya gore gaba re rate, ba dira se e se ka gore bare
tlhoile mme e le ka bopelontle gore re ithute gore mo botshelong ga o kake wa
itse sepe osa ithute se se sha, gape o sa kgaramediwe fa o gana gophuthulola
diphuka gore o ye mankalenkaleng, le gore re ikemele ka bonosi,
Ø Fela jaaka dintsu di ne di kgarameletswa ko ntle kwa di ne di
tsaya gore ga di ratiwe, kante maatso le rratso ba batla di ithuta go fofa le
gore di ekemele ka nosi.
Ø Itse gore re ka seke re baakanye isago gore bana ba rona ba e
fitlhele mme re ka baakanya bana ba rona gore ba fitlhelele isago
7.
TSETLANA
YA BOSUPA: NTSU FA E GOLA E IKGOGELA MORAGO E BO E TOMOLA DIPHOFA TSE
DIKGOLOGOLO
Ø Fa ntsu e tsofala, e ikutlwa e lapile , e palelwa ke go nna
majato retelelwa ke go dira sepe mo botshelong,
Ø E ikutlwa e ela go swa e
ithola tiro, e ikgogele kgakgala ko matlapeng
Ø E simolole go tomola diphofa tse dikgologolo go fitlhela e sala
e sena diphofa
Ø Enna e iphitlhile mo
matlapeng go fitlhela e tlhoga diphofa tse disha
MO GO RAYANG ENG MO MATSHELONG A RONA
Ø Fa o utlwa o lapile ke go senya le go tlhakatlhakanya matshelo a batho tsaya nako o nne o le nosi o tshekise o bo o ikgalemele
Ø Kgapetsakgapetsa re tshwanetse
go latlha mekgwa e maswe ee re emelang
ebile e tshidisa batho ba bangwe bokete
Ø Fela fa re fa re sena go dira jalo ke gone re re ka bulang diphatlha tsa mekgwa e mentle e mesha
Ø Ga o kake wa nna motho ope yo o eletsegang o tswelela o sa
fetoge osa latlhe mekgwa ee maswe, go bulela e mesha e mentle go tsena
Ø Fetola ka fa o lebang dilo ka teng, dilo tse o di lebileng di
tla simolola go fetoga
Ø Fa o fetoga, ditshono le tsone di tla fetoga, di fetogela wena
fela
KHUTLO
I.
Nako tsa boitumelo-
rorisa modimo
I.
Nako tse di thata-
batla modimo
II.
Nako tsa tidimalo-
obamela modimo
III.
Nako tse di botlhoko- Tshepha modimo
IV.
Nako tsotlhe- leboga
modimo
tsn_Latn tsn_Latn eng_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn fin_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn kac_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn unk tsn_Latn tsn_Latn unk tsn_Latn tsn_Latn tsn_Latn tsn_Latn tso_Latn unk tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn nso_Latn tsn_Latn unk bod_Tibt tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn unk bod_Tibt tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn nso_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn unk bod_Tibt tsn_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tpi_Latn tsn_Latn nso_Latn tpi_Latn tsn_Latn tsn_Latn fin_Latn tsn_Latn tsn_Latn fin_Latn tsn_Latn fin_Latn tsn_Latn nso_Latn